Peseurt muzik a selaouech neuze ? Tro dro dan oad a ugent vloaz e selaouen muzik diouzh ar chiz (New Order, The Cure, Depeche Mode…) hag ar  Choarezed Goadec. Pa oan studier e Bro Elsass e teuen div wech ar bloaz dar gêr evit ar vakansoù. O tistreiñ da Mulhouse e tigasen ganin POURVEZIOU-HENT : levrioù ha pladennoù e brezhoneg. Selaouet am eus evel-se Yann-Fañch Kemener, Erik Marchand, Denez Prigent… Dar choulz-se e kanen e predoù familh pe evit mignoned pe choazh ma unan. Ur wech distroet e Breizh e fin ar bloavezhioù 1990 em eus kroget ur gwir vuhez brezhoneger ha kaner. Klasket am eus deskiñ kan ha diskan. Ha chañs bras am eus bet dober  anaoudegezh gant Louise Ebrel. Ganti am eus desket ur bern war fed HENGOUN ha micher. Hag abaoe E CHOARIAN MA FRI-FURCH hag e lakaan ma divskouarn da labourat kalz evit mont war raok.